Държавен вестник, бр. 26, 2025 г., стр. 59

БРОЙ  26	
Д Ъ Р Ж А В Е Н  В Е С Т Н И К 	
СТР.  59   
Чл. 55. Разчетите за финансиране на ка­
питаловите разходи на общините, одобрени с 
решение на общинския съвет, се представят в 
Министерството на финансите при условия и 
по ред, определени от министъра на финан­
сите, и се публикуват на интернет страниците 
на общините.
Чл. 56. (1) Годишният размер на общата 
субсидия за делегираните от държавата дейности 
по чл. 53, т. 1 за общините се разпределя по 
тримесечия, както следва:
1. първо тримесечие – 30 на сто;
2. второ тримесечие – 25 на сто;
3. трето тримесечие – 20 на сто;
4. четвърто тримесечие – 25 на сто.
(2) Целевата субсидия за капиталови разходи 
по чл. 53, т. 1 се предоставя на общините до 5-о 
число на текущия месец,  въз основа на заявки 
на общините, при условията и реда, определени 
от министъра на финансите по чл. 55.
(3) При предоставянето на общата израв­
нителна субсидия по чл. 53, т. 1 се изчислява 
разликата между полагащите се средства съ­
гласно чл. 53, т. 1 и предоставените до 31 март 
2025 г. средства. Когато разликата е положи­
телна, средствата се предоставят на общините 
ежемесечно до 5-о число на текущия месец на 
равни части за периода от април до декември, 
а когато е отрицателна, се възстановяват в 
централния бюджет или се прихващат по реда 
на чл. 106 от Закона за публичните финанси.
(4) При предоставянето на средствата за 
зимно поддържане и снегопочистване по чл. 53, 
т. 1 се изчислява разликата между полагащите се 
средства съгласно чл. 53, т. 1 и предоставените 
до 31 март 2025 г. средства. Когато разликата 
е положителна, средствата се предоставят на 
общините ежемесечно до 5-о число на текущия 
месец на равни части за периода от септември 
до декември, а когато е отрицателна, се въз­
становяват в държавния бюджет.
(5) Общата субсидия за делегираните от 
държавата дейности се предоставя ежемесечно 
до 5-о число на текущия месец в размер една 
трета от тримесечното разпределение по ал. 1.
(6) При предоставянето на субсидията за 
делегираните от държавата дейности по ал. 1 и 
5 след 1 април 2025 г. се изчислява разликата 
между полагащите се средства съгласно ал. 1 
и 5 и чл. 53, т. 1 и предоставените до 31 март 
2025 г. средства. Когато разликата е положи­
телна, средствата се предоставят на общините, 
а когато е отрицателна, същите се прихващат 
от подлежащите на предоставяне средства за 
същия вид трансфер.
(7) Средствата за трансфери за други целеви 
разходи за местни дейности по чл. 53, т. 2 са 
предназначени за достигане на минималната 
работна заплата за 2025 г., определена с Поста­
новление № 359 на Министерския съвет от 
2024 г.  (ДВ, бр. 90 от 2024 г.) за определяне 
размера на минималната работна заплата за 
страната, в местните дейности. Разпределението 
на средствата по общини е на база относителния 
дял на разходите за заплати и възнаграждения 
на конкретната община в съответната функция 
в местните дейности спрямо общия им размер 
във функцията и съобразно теглото на всяка 
функция, определено чрез относителния дял на 
броя персонал на минимална работна заплата 
за всяка функция в местни дейности спрямо 
общия брой персонал на минимална работна 
заплата в местни дейности по данни от отчета 
за касово изпълнение на бюджета на общината 
към 31 декември 2023 г. и справката за нату­
рални показатели към него.
(8) При предоставянето на трансфера за 
други целеви разходи за местни дейности по 
чл. 53, т. 2 се изчислява разликата между 
полагащите се средства съгласно чл. 53, т. 2 
и предоставените до 31 март 2025 г. средства. 
Когато разликата е положителна, средствата 
се предоставят ежемесечно до 5-о число на 
текущия месец на равни части за периода от 
април до декември, а когато е отрицателна, 
се възстановяват в централния бюджет или 
се прихващат по реда на чл. 106 от Закона за 
публичните финанси.
Чл. 57. (1) Средства в размер на средствата 
по чл. 56, ал. 4 от Закона за държавния бюджет 
на Репуб­лика България за 2024 г., както и на 
незаявените от общините средства от целева 
субсидия за капиталови разходи през 2024 г., 
могат да се предоставят като целева субсидия 
за капиталови разходи от централния бюджет 
за 2025 г. на съответните общини въз основа 
на акт на Министерския съвет, в допълнение 
на средствата по чл. 53, т. 1.
(2) В предвидени по държавния бюджет 
средства за разходи по § 4, ал. 1 на Закона за 
автомобилните превози са включени и одо­
брените до края на 2024 г., но непостъпили 
по бюджетите на общините към 31 декември 
2024 г. средства за извършени дейности от 
превозвачи за компенсиране на намалените 
приходи от прилагането на цени за пътуване, 
предвидени в нормативните актове за опреде­
лените категории пътници.
Чл. 58. (1) Целевата субсидия за капитало­
ви разходи по чл. 53, т. 1 и чл. 57, ал. 1 може 
да бъде трансформирана в трансфер за други 
целеви разходи на общината за извършване 
на неотложни текущи ремонти на общински 
пътища, на улична мрежа, на сгради, публич­
на общинска собственост, и за извършване 
на разходи по почистване на речни легла за 
осигуряване на нормалната им проводимост в 
урбанизираните територии по ред и условия, 
определени с постановлението за изпълнението 
на държавния бюджет на Репуб­лика България 
за 2025 г.
(2) В рамките на бюджетните взаимоот­
ношения на общината с централния бюджет 
произтичащите от ал. 1 промени се извършват 
от министъра на финансите по предложение 
на кмета на общината въз основа на решение 
на общинския съвет.
Чл. 59. (1) В 10-дневен срок от обнарод­
ването на постановлението за изпълнението 
на държавния бюджет на Репуб­лика България